30-vuotiaan pankkiryöstäjän tuomio muuttui tiistaina hovioikeudessa ehdottomasta vankeusrangaistuksesta ehdolliseksi ja yhdyskuntapalveluksi.

Useita poliisipartioita Klaukkalassa heti pankkiryöstön jälkeen joulukuussa 2015. Tekijä pääsi kuitenkin pakenemaan ja jäi kiinni vasta myöhemmin.­

Pankin Nurmijärven Klaukkalassa varsin omalaatuisella taktiikalla ryöstäneen miehen tuomioon tuli muutoksia tiistaina Helsingin hovioikeudessa.

30-vuotias mies ryösti Klaukkalan Osuuspankin konttorin joulukuussa 2015. Hän oli varustautunut leikkiaseella ja pitsataikinapaketilla, jossa oli vilkkuvia valoja. Viimeksi mainitun oli tarkoitus esittää pommia ja hidastaa poliisin työtä.